写真自赞
吴子来 (Tang)
不材吴子，知命任真。志尚元素，心乐清贫。涉历偫山，翛然一身。学未明道，形惟保神。山水为家，形影为邻。布裘草带，鹿冠纱巾。饵松饮泉，经蜀过秦。大道杳冥，吾师何人。瞩思下土，思彼上宾。旷然无已，罔象惟亲。寂尔孤游，翛然独立。饮木兰之坠露，衣鸟兽之落毛。不求利于人间，绝卖名于天下。